Official Journal L 051 , 25/02/1980 P. 0008 - 0018

Finnish special edition: Chapter 13 Volume 10 P. 0192

Greek special edition: Chapter 13 Volume 9 P. 0108

Swedish special edition: Chapter 13 Volume 10 P. 0192

Spanish special edition: Chapter 13 Volume 11 P. 0010

Portuguese special edition Chapter 13 Volume 11 P. 0010



Id-Direttiva tal-Kummissjoni tal-21 ta’ Novembru 1979 li tadatta għal progress tekniku d-Direttiva tal-Kunsill 76/756/KEE dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom (80/233/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat t-Trattat li jistabbilixxi l-Komunità Ekonomika Ewropea, Wara li kkunsidra d-Direttiva tal-Kunsill 70/156/KEE tas-6 ta’ Frar 1970 dwar l-approssimazzjoni tal-liġijiet ta’ l-Istati Membri li għandhom x’jaqsmu ma’ l-approvazzjoni tat-tip ta’ vetturi bil-mutur u l-karrijiet tagħhom [1], kif l-aħħar emendata bid-Direttiva 78/547/KEE [2], u partikolarment l-Artikoli 11, 12 u 13 tagħha, Wara li kkunsidrat id-Direttiva tal-Kunsill 76/756/KEE tas-27 ta’ Lulju 1976 dwar l-approssimazzjoni ta’ liġijiet ta’ l-Istati Membri li għandhom x’jaqsmu ma’ l-istallazzjoni ta’ mezzi ta’ dawl u ta’ sinjalazzjoni bid-dawl fuq vetturi bil-mutur u l-karrijiet tagħhom [3], Billi fid-dawl ta’ l-esperjenza li nkisbet u l-iktar stat avvanzat fil-preżent huwa issa possibbli li jiġu amplifikati ċerti ħtiġiet u jinġiebu aktar f’konformità mal-kondizzjonijiet attwali tat-test; Billi dawn l-emendi għandhom ikunu segwiti b’aktar emendi li fil-preżent qed jiġu eżaminati, li l-effett tagħhom ikun li jirrendi ċerti disposizzjonijiet aktar stretti bl-iskop li tiżdied is-sigurtà kemm ta’ dawk li jkunu fil-vetturi u oħrajn li juzaw it-toroq; Billi l-miżuri previsti f’din id-Direttiva huma skond l-opinjoni tal-Kumitat għal-Adattazzjoni għall-Progress Tekniku ta’ Direttivi għat-Tneħħija ta’ l-Ostakoli Tekniċi għall-Kummerċ fil-Vetturi bil-Mutur, ADOTTAT DIN ID-DIRETTIVA: Artikolu 1 Id-Direttiva 76/756/KEE hija b’dan emendata kif ġej: 1. L-Artikoli 2 u 3 huma sostitwiti bl-Artikolu 2 ġdid kif ġej: "Artikolu 2 1. B’effett mill-1 ta’ Mejju 1980, ebda Stat Membru ma jista’, għal raġunijiet relatati ma’ l-istallazzjoni ta’ mezzi tad-dawl u ta’ sinjalazzjoni bid-dawl, sew obbligtorji jew fakoltattivi, elenkati fil-punti 1.5.7 sa 1.5.20 ta’ l-Anness 1: - jirrifjuta, fir-rigward ta’ tip ta’ vettura, li jagħti approvazzjoni tat-tip tal-KEE, li joħroġ id-dokument imsemmi fl-aħħar inċiż ta’ l-Artikolu 10(1) tad-Direttiva 70/156/KEE, jew li jagħti approvazzjoni tat-tip nazzjonali, jew - jipprojbixxi d-dħul fis-servizz ta’ vetturi, jekk l-istallazzjoni ta’ mezzi tad-dawl u ta’ sinjalazzjoni bid-dawl imsemmija fuq din it-tip ta’ vettura jew fuq dawn il-vetturi li tikkonforma mad-disposizzjonijiet ta’ din id-Direttiva. 2. B’effett mill-1 ta’ Jannar 1981, l-Istati Membri: - ma jistgħux aktar joħorġu d-dokument imsemmi fl-aħħar inċiż ta’ l-Artikolu 10(1) tad-Direttiva 70/156/KEE fir-rigward ta’ tip ta’ vettura li fiha l-istallazzjoni ta’ mezzi tad-dawl u ta’ sinjalazzjoni bid-dawl imsemmija tkunx konformi mad-disposizzjonijiet ta’ din id-Direttiva, - jistgħu jirrifjutaw li jagħtu approvazzjoni tat-tip nazzjonali fir-rigward ta’ tip ta’ vettura li fiha l-istallazzjoni ta’ mezzi tad-dawl u ta’ sinjalazzjoni bid-dawl imsemmija ma tkunx konformi mad-disposizzjonijiet ta’ din id-Direttiva. 3. B’effett mill-1 ta’ Ottubru 1982, l-Istati Membri jistgħu jwaqqfu d-dħul fis-servizz ta’ vetturi li fir-rigward tagħhom ikun inħareġ ċertifikat skond l-Artikolu 10 tad-Direttiva 70/156/KEE dwar l-istallazzjoni ta’ mezzi tad-dawl u ta’ sinjalazzjoni bid-dawl imsemmija, wara l-1 ta’ Ottubru 1979 fejn l-istallazzjoni ta’ dawn il-mezzi ma tkunx konformi mad-disposizzjonijiet ta’ din id-Direttiva." 2. L-Artikoli 4, 5, 6 u 7 jsiru l-Artikoli 3, 4, 5 u 6 rispettivament. 3. L-Annessi I u II huma emendati skond l-Anness ta’ din id-Direttiva. Artikolu 2 L-Istati Membri għandhom idaħħlu fis-seħħ id-disposizzjonijiet neċessarji sabiex jikkonformaw ma’ din id-Direttiva sat-30 ta’ April 1980 u għandhom jinformaw lill-Kummissjoni minnufih b’dan. Artikolu 3 Din id-Direttiva hija indirizzata lill-Istati Membri. Magħmula fi Brussel, fil-21 ta’ Novembru 1979. Għall-Kummissjoni Etienne Davignon Membru tal-Kummissjoni [1] ĠU L 42, tat-23.2.1970, pġ.1. [2] ĠU L 168, tas-26, 6. 1978, pġ. 39. [3] ĠU L 262, tas-27.9.1976, pġ.1. -------------------------------------------------- ANNESS Emendi għall-Annessi tad-Direttiva 76/756/KEE L-ANNESS 1: ISTALLAZZJONI TA’ MEZZI TAD-DAWL U TA’ SINJALAZZJONI BID-DAWL Il-Punt 1.3 huwa b’dan emendat kif ġej: "1.3. Vettura mhux mogħbbija "Vettura mhux mgħobbija" tfisser il-vettura li qed taħdem, kif definit fil-punt 2.6 ta’ l-Anness 1, imma mingħajr sewwieq, dokument ta’ informazzjoni mudell, għad-Direttiva 70/156/KEE." Il-Punt 1.5.3 huwa b’dan emendat kif ġej: "1.5.3. Fanali raggruppat "Fanali raggruppati" tfisser mezzi li għandhom lenti separati jew partijiet separati ta’ lenti, sorsi ta’ dwal separati, imma qafas ta’ fanal komuni." Il-Punt 1.5.4 huwa b’dan emendat kif ġej: "1.5.4. Fanali kombinati "Fanali kombinati" tfisser mezzi li għandhom lenti separati jew parti separati ta’ lenti, imma sors ta’ dawl komuni u qafas ta’ fanal komuni." Il-Punt 1.5.20 huwa b’dan emendat kif ġej: "1.5.20. Riflettur reflex "Riflettur reflex" jfisser mezz użat biex jindika l-preżenza ta’ vettura bir-rifless ta’ dawl li joħrog minn sors ta’ dawl mhux konnessa lill-vettura, l-osservatur tiegħu jkun jinstab ħdejn is-sors. Għall-iskop ta’ din id-Direttiva dawn li ġejjin m’humiex kunsiderati rifletturi reflex: - pjanċi tan-numri li jirriflettu minn wara, - sinjali ta’ rifless b’lura imsemmija fl-ADR (Arranġament Ewropew li jikkonċerna t-trasport internazzjonali ta’ oġġetti perikoluzi bit-triq), - pjanci ta’ rifless minn wara oħra u sinjali li għandhom ikunu użati biex jikkonformaw ma l-ispeċifikazzjonijiet ta’ l-Istati Membri għall-użu ta’ ċerti kategoriji ta’ vetturi jew ċerti metodi ta’ operazzjoni." Il-Punt 1.6.1 huwa b’dan emendat kif ġej: "1.6.1. ‘Wiċċ li jillumina ta’ mezz li jagħti d-dawl’ "Wiċċ li jillumina ta’ mezz li jagħti d-dawl" (1.5.7. sa 1.5.10) ifisser il-projezzjoni ortogonali ta’ l-apertura sħiħa tar-riflettur fil-pjan trasvers. Jekk il-mezz tad-dawl m’għandux riflettur, id-definizzjoni tal-punt 1.6.2 għandha tkun applikata. Jekk il-ħġieġa tal-fanal (jew ħġieġ) testendi fuq parti biss tal-apertura sħiħa tar-riflettur, il-projezzjoni ta’ dik il-parti biss tittieħed f’kunsiderazzjoni. Fil-każ ta’ headlamp tar-raġġ dipped, il-wiċċ li jillumina hu limitat bit-traċċa apparenti tal-cut-off fuq il-lenti. Jekk ir-riflettur u l-ħġieġa huma aġġustibbli wieħed ma’ l-ieħor, l-aġġustament medju għandu jintuża." Il-Punt 1.6.4 huwa b’dan emendat kif ġej: "1.6.4. Wiċċ apparenti "Wiċċ apparenti", għal direzzjoni definita ta’ osservazzjoni, tfisser il-projezzjoni ortogonali tal-wiċċ li jagħti d-dawl fi pjan perpendikulari għad-direzzjoni ta’ osservazzjoni (ara t-tpinġija f’Appendix 2) u tanġenzjali għall-punt l-aktar estern tal-lenti." Wara il-punt 1.6.4 l-punt ġdid li ġej 1.6.5għandu jkun miżjud: "1.6.5. Wiċċ li jagħti d-dawl "Wiċċ li jagħti d-dawl" jfisser parti jew il-wiċċ kollu estern tal-lenti trasparenti li jiġbor fih id-dawl jew t-tagħmir li jagħmel sinjali bid-dawl u jippermettilu li jkun konformi mal-ħtiġiet fotometriċi u kolorimetriċi." Il-Punt 1.8 huwa b’danemendat kif ġej: "1.8. Ċentru ta’ riferenza "Ċentru ta’ riferenza" jfisser l-intersezzjoni ta’ l-assi ta’ riferenza mal-wiċċ li jagħti d-dawl. Dan iċ-ċentru ta’ riferenza għandu jkun speċifikat mill-manifattur tal-fanal." Il-Punt 1.9 huwa b’dan emendat kif ġej: "1.9. Angoli ta’ viżibilità ġeometrika "Angoli ta’ viżibiltà ġeometriċi": tfisser angoli li jiddeterminaw il-kamp ta’ angolu solidu minimu li fih il-wiċċ apparenti tal-fanal għandu jkun viżibbli. Dak il-kamp ta’ angolu solidu hu determinat b’segmenti ta’ sfera li ċ-ċentru tagħha jikkoinċidi maċ-ċentru ta’ riferenza tal-fanal u l-ekwatur hu parallel ma’ l-art. Dawn is-segmenti huma determinati f’relazzjoni ma’ l-assi ta’ riferenza. L-angoli orizzontali β jikkorrispondu mal-longitudini u l-angoli vertikali a mal-latitudini. Ma għandux ikun hemm ostaklu fuq il-ġewwieni tal-angoli ta’ viżibiltà ġeometrika għall-propogazzjoni ta’ dawl minn parti ta’ wiċċ apparenti tal-fanal osservata mill-infinità. Jekk qisien jittieħdu aktar viċin għall-fanal, id-direzzjoni ta’ l-osservazzjoni għandhom ikunu mressqa b’mod paralleli biex tinkiseb l-istess preċiżjoni. Fuq il-ġewwieni ta’ l-angoli ta’ viżibiltà geometrika ebda kont ma għandu jittieħed ta’ ostakli, jekk dawn kienu preżentati diġà meta l-fanal ingħata l-approvazzjoni tat-tip. Jekk, meta l-fanal hu stallat, xi parti tal-wiċċ apparenti tal-fanal ikun moħbi b’xi partijiet oħra tal-vettura, prova għandha tkun mogħtija li dik il-parti tal-fanal mhix moħbija b’ostakli tikkonforma mal-valuri fotometriċi għall-approvazzjoni tal-mezz bħala unità ottika (ara l-figura taħt)." +++++ TIFF +++++ Il-Punt 1.12 huwa b’dan emendat kif ġej: "1.12. Fanal singolu "Fanal singolu" tfisser ukoll xi kombinazzjoni ta’ tnejn jew aktar fanali, sew jekk identiċi jew le, li għandhom l-istess funzjoni u joħroġ dawl ta’ l-istess kulur, jekk fih mezzi, li l-projezzjoni ta’ l-uċuh li jilluminaw kollha aggregati fi pjan mogħti ta’ trasvers li jokkupa 60 % jew aktar taż-żona ta’ l-iżgħar rettangolu li jiġbor il-projezzjonijiet ta’ dawk l-uċuh li jilluminaw, basta li kombinazzjoni bħal din hi, fejn approvazzjoni hija rikjesta, approvata bħala fanal singolu. Din il-possibbiltà ma tapplikax għall-headlamps ta’ dawl prinċipali, headlamps ta’ raġġ dipped u fanali taċ-ċpar ta’ quddiem." IL-Punt 1.14 huwa b’dan emendat kif ġej: "1.14. Distanza bejn żewġ fanali "Distanza bejn żewġ fanali" li jaffaċjaw l-istess direzzjoni tfisser l-iqsar distanza bejn il-projezzjonijiet ortogonali fil-pjan perpendikulari ma’ l-assi ta’ riferenza tal-profil taż-żewġ uċuh li jilluminaw kif definiti skond il-każ imsemmi f’1.6. Id-distanza bejn iż-żewġ fanali tista’, iżda, tkun imkejjla mingħajr ma tiddetermina l-profil ta’ l-uċuh li jilluminaw ezattament, meta d-distanza hija b’mod ċar f’eċċess tal-ħtiġiet minimi tad-Direttiva." Wara il-punt 1.17 il-punt ġdid li ġej 1.18 għandu jkun miżjud: "1.18. Art "Art" jfisser il-wiċċ li hemm fuq il-vettura li għandu jkun sostanzjalment orizzontali." Il-Punt 2.2.2 huwa b’dan emendat kif ġej: "2.2.2. lista ta’ mezzi stipulati mill-manifattur għad-dawl u l-grupp li jissenjala d-dawl. Il-lista tista’ tinkludi diversi tipi ta’ mezz għal kull operazzjoni. Kull tip għandu jkun identifikat b’mod xieraq (marka ta’ approvazzjoni tat-tip tal-komponent, isem il-manifattur, eċċ.);" Il-Punt 2.2.4 huwa b’dan emendat kif ġej: "2.2.4. tpinġija ta’ layout għal kull fanal individwali li turi l-wiċċ li jillumina kif identifikat f’1.6, l-assi ta’ riferenza kif definit f’1.7 u ċ-ċentru ta’ riferenza kif definit f’1.8." Il-Punt 3.5.1 huwa b’dan emendat kif ġej: "3.5.1. ikun mwaħħal mal-vettura simetrikament f’relazzjoni mal-pjan medjan lonġitudinali (din l-istima għandha tkun bażata fuq il-forma geometrika ta’ barra tal-fanal u mhux fuq it-tarf tal-wiċċ tagħha li jillumina kif imsemmi f’1.6);" Il-Punt 3.5.2 huwa b’dan emendat kif ġej: "3.5.2. ikunu simetriċi ma’ xulxin f’relazzjoni mal-pjan medjan lonġitudinali; din il-ħtieġa mhix valida għar-rigward ta’ l-istruttura interna tal-fanal;" Il-Punt 3.8 huwa b’dan emendat kif ġej: "3.8. L-għoli massimu mill-art ’il fuq għandu jkun meqjus mill-punt l-aktar għoli u l-għoli minimu mill-punt l-aktar baxx tal-wiċċ li jillumina. Fil-każ ta’ headlamps tar-raġġ dipped, l-għoli minimu f’relazzjoni ma’ l-art hu mkejjel mit-tarf l-aktar baxx tar-riflettur." Wara l-punt 3.8 l-punt ġdid li ġej 3.8.1 għandu jkun miżjud: "3.8.1 Il-posizzjoni, b’rigward wisa’, se jkun determinat mit-tarf tal-wiċċ li jillumina li hu l-aktar ’il bogħod mill-pjan medjan lonġitudinali tal-vettura meta relatata mal-wisa’ ta’ fuq, u mit-truf ta’ ġewwa ta’ l-uċuh li jilluminaw meta relatata mad-distanza bejn il-fanali." Il-Punt 3.10 huwa b’dan emendat kif ġej: "3.10. Ebda dawl aħmar li joħroġ mill-fanal kif definit f’1.5 ma għandu jkun viżibbli minn quddiem u ebda dawl abjad li joħroġ minn fanal kif definit f’1.5 minbarra minn fanal tar-rivers ma għandu jkun viżibbli minn wara. Fanali użati biex jinxtegħel l-intern tal-vettura ma għandomx jittieħdu f’kunsiderazzjoni f’dan ir-rispett. Din il-ħtieġa hija kunsidrata li ġiet sodisfatta jekk:" Il-Punt 3.10.1 huwa b’dan emendat kif ġej: "3.10.1. għall-viżibilità ta’ kull dawl aħmar minn quddiem; ma għandux ikun hemm viżibilità diretta ta’ wiċċ li jagħti d-dawl ta’ fanal aħmar jekk jaraha osservatur li jkun qiegħed fiż-Żona 1 fi pjan trasvers li jinstab 25 m quddiem il-vettura (ara l-Appendiċi 3, figura 1);" Il-Punt 3.10.2 huwa b’dan emendat kif ġej: "3.10.2 għall-viżibilità ta’ kull dawl abjad minn wara: ma għandux ikun hemm viżibilità diretta ta’ wiċċ li jagħti d-dawl ta’ fanal abjad jekk jaraha osservatur li jkun qiegħed fiż-Żona 2 fi pjan trasvers li jinstab 25 m wara il-vettura (ara l-Appendiċi 3, figura 2)." Il-Punt 3.11 huwa b’dan emendat kif ġej: "3.11. Il-konnessjonijiet elettriċi għandhom ikunu hekk li l-fanali ta’ posizzjoni ta’ quddiem u ta’ wara (ġenb), il-fanali li jimmarkaw it-tarf ta’ wara, jekk jeżistu, u l-fanal tal-pjanċa ta’ reġistrazzjoni ta’ wara jistgħu biss jiġu mixgħula u mitfija b’mod simultanju. Dan mhux validu meta jintużaw fanali ta’ posizzjoni ta’ quddiem u ta’ wara (ġenb) bħala fanali tal-parkeġġ." Il-Punt 3.15.3 huwa b’dan emendat kif ġej: "3.15.3. Fil-każ ta’ difett fil-kontroll ta’ ħabi jew difetti oħra imsemmija fil-punti 3.15.2.1 u 3.15.2.2, mezz ta’ dawl moħbi għandu jkun kapaċi li jitressaq f’posizzjoni ta’ użu mingħajr l-użu ta’ għodda." Il-Punt 3.15.6 huwa b’dan emendat kif ġej: "3.15.6. Meta l-mezz ta’ ħabi għandu temperatura ta’ -30 sa + 50 °C il-headlamp għandha tkun kapaċi li tilħaq il-posizzjoni miftuħa sħiħa fi żmien tliet sekondi ta’ operazzjoni inizjali tal-kontroll." Wara il-punt 3.15.6 il-punt il-ġdid 3.16li ġej għandu jkun miżjud: "3.16. Numru ta’ fanali In-numru ta’ fanali montati fuq il-vettura għandu jkun eqwivalenti għan-numru speċifikat fis-subparagrafu 2 tal-punti 4.1 sa 4.17." Il-Punt 4.1.4.3 huwa b’dan emendat kif ġej: "4.1.4.3. Tul: fuq quddiem tal-vettura u mwaħħla b’mod li d-dawl li joħroġ minnha ma jikkawżax skonfort lis-sewwieq jew direttament jew indirettament mill-mirja li jħarsu lura u/jew uċuh oħra tal-vetturi li jirriflettu." Il-Punt 4.1.5 huwa b’dan emendat kif ġej: "4.1.5. Viżibilità ġeometrika Il-viżibilità tal-wiċċ li jillumina, li jinkludi l-viżibilità f’żoni li ma jidhrux li huma illuminati fid-direzzjoni kunsidrata ta’ osservazzjoni, għandhom ikunu assigurati fi spazju diverġenti definit b’linji li jiġu ġenerati bazati fuq il-perimetru tal-wiċċ li jillumina u li jifforma angolu ta’ mhux inqas minn 5 bl-assi ta’ riferenza tal-headlamp. L-oriġini ta’ angoli ta’ viżibilità ġeometrika hi l-perimetru tal-projezzjoni tal-wiċċ li jillumina fuq il-pjan trasvers li hu tanġenzjali mall-parti l-aktar ’l quddiem tal-lenti tal-headlamp." Il-Punt 4.1.11 huwa b’dan emendat kif ġej: "4.1.11. Tell-tale Circuit-closed tell-tale huwa obbligatorju." Il-Punt 4.2.5 huwa b’dan emendat kif ġej: "4.2.5. Viżibilità ġeometrika Definit b’angoli α u β kif speċifikati fi 1.9: α = 15° ’il fuq u 10° ’l isfel, β = 45° ’il barra u 10° ’il ġewwa. Minħabba l-valuri fotometriċi li huma meħtieġa għal-headlamps ta’ raġġ dipped ma jkoprux il-kamp sħiħ ta’ viżjoni geometrika, valur minimu ta’ 1 cd fl-ispazju li baqa’ huwa meħtieġ għar-raġuni ta’ approvazzjoni tat-tip. Il-preżenza ta’ panelli jew oġġetti oħra ta’ eqwipaġġ ħdejn id-dawl ma għandhiex tikkawża effetti sekondarji li jirriżultaw fi skonfort lill-utenti l-oħra tat-triq." Il-Punt 4.2.11 huwa b’dan emendat kif ġej: "4.2.11. Tell-tale Tell-tale huwa fakoltattiv." Il-Punt 4.3.11 huwa b’dan emendat kif ġej: "4.3.11. Tell-tale Tell-tale huwa fakoltattiv." Il-Punt 4.4.11 huwa b’dan emendat kif ġej: "4.4.11. Tell-tale Tell-tale huwa fakoltattiv." Il-Punt 4.5.3 huwa b’dan emendat kif ġej: "4.5.3. Arranġament A: Żewġ fanali ta’ indikazzjoni tad-direzzjoni ta’ quddiem (kategorija 1). Fanali ta’ indikazzjoni tad-direzzjoni ta’ wara (kategorija 2). Żewġ fanali ta’ indikazzjoni tad-direzzjoni tal-ġnub (kategorija 5). Fejn fanali li jikkombinaw il-funzjoni ta’ fanali ta’ indikazzjoni tad-direzzjoni ta’ quddiem (kategorija 1) u fanali ta’ indikazzjoni tad-direzzjoni ripetut tal-ġnub (kategorija 5) huma mwaħħlin, żewġ fanali ta’ indikazzjoni tad-direzzjoni ripetuti tal-ġnub addizzjonali (kategorija 5) jistgħu jitwaħħlu biex jikkonformaw mall-ħtiġiet tal-viżibilità ta’ 4.5.5. B: Żewġ fanali ta’ indikazzjoni tad-direzzjoni ta’ wara (kategorija 2)." Il-Punt 4.5.4.1 Huwa huwa b’dan emendat kif ġej: "4.5.4.1. Wisa’: It-tarf tal-wiċċ li jillumina l-aktar ’il bogħod mill-pjan medjan lonġitudinali tal-vettura ma għandux ikun aktar minn 400 mm mit-tarf estrem ta’ barra tal-vettura. Id-distanza bejn it-truf ta’ ġewwa taż-żewġt uċuh ta’ illuminazzjoni ma għandux ikun inqas minn 600 mm. Fejn id-distanza vertikali bejn il-fanal ta’ indikazzjoni tad-direzzjoni ta’ wara u l-fanal (ġnub) ta’ posizzjoni ta’ wara li tikkorrispondi hi mhux aktar minn 300 mm, id-distanza bejn it-tarf estrem ta’ barra tal-vettura u t-tarf ta’ barra tal-wiċċ li jillumina tal-fanal ta’ indikazzjoni tad-direzzjoni ta’ wara ma għandhiex tkun aktar minn 50 mm mid-distanza bejn it-tarf estrem ta’ barra tal-vettura u t-tarf korrispondenti ta’ barra tal-wiċċ li jillumina tal-fanal (ġnub) f’posizzjoni ta’ wara. Għall-fanali ta’ indikazzjoni tad-direzzjoni ta’ quddiem il-wiċċ li jillumina ma għandux ikun inqas minn 40 mm mill-wiċċ ta’ illuminazzjoni tal-headlamps ta’ raġġ dipped jew fanali taċ-ċpar ta’ quddiem, jekk hemm. Distanza izgħar titħalla jekk l-intensità ta’ luminosità fl-assi ta’ riferenza tal-fanal ta’ indikazzjoni tad-direzzjoni hi ekwivalenti għal mill-inqas 400 cd." Il-Punt 4.5.8 huwa b’dan emendat kif ġej: "4.5.8. Ma jistgħux ikunu kombinati ma’ fanal ieħor. Tista tkun kombinata biss ma’ fanali ta’ indikazzjoni tad-direzzjoni ta’ kategorija oħra." Il-Punt 4.5.11 huwa b’dan emendat kif ġej: "4.5.11. Tell-Tale Operazzjoni tell-tale obbligatorja għall-fanali ta’ indikazzjoni tad-direzzjoni ta’ quddiem u ta’ wara. Jista’ jkun ottiku jew bil-ħoss jew it-tnejn. Jekk hu ottiku, għandu jkun dawl li jteptep li, mill-inqas fil-każ ta’ ħsara ta’ xi fanali ta’ indikazzjoni tad-direzzjoni ta’ quddiem jew wara, jew jintefa’, jew jibqa’ mixgħul mingħajr ma jteptep, jew juri bidla markata ta’ frekwenza. Jekk hi kompletament bil-ħoss għandha tinstema’ sewwa u għandha turi bidla markata ta’ frekwenza, mill-inqas fil-każ ta’ nuqqas ta’ funzjoni ta’ xi fanali ta’ indikazzjoni tad-direzzjoni ta’ quddiem jew wara. Jekk vettura bil-mutur hi armata biex tirmonka karru għandha jkollha mwaħħla tell-tale operabbli ottiku speċjali għall-fanali ta’ indikazzjoni tad-direzzjoni fuq il-karru sakemm it-tell-tale tal-vettura li tirmonka ma tkunx armata b’mod li tinnota n-nuqqas ta’ ħidma ta’ xi kombinazzjoni ta’ waħda mill-fanali ta’ indikazzjoni tad-direzzjoni tal-vettura." Il-Punt 4.6.10 huwa b’dan emendat kif ġej: "4.6.10. Konnessjonijiet elettriċi Is-sinjal għandu jkun operat permess ta’ kontroll separat li jippermetti l-fanali ta’ indikazzjoni tad-direzzjoni jteptpu b’fazi." Il-Punt 4.6.11 huwa b’dan emendat kif ġej: "4.6.11. Tell-tale Circuit-closed tell-tale huwa obbligatorju. Dawl ta’ avviz li jteptep, li jista’ jopera mat-tell-tale speċifikat fi 4.5.11." Il-Punt 4.7.11 huwa b’dan emendat kif ġej: "4.7.11. Tell-tale Tell-tale huwa fakoltattiv. Meta mwaħħal, dan it-tell-tale għandu jkun tell-tale operabbli li fih dawl ta’ avviż li ma jpetpitx li jixgħel fil-każ ta’ ħsara tal-fanali ta’ waqfien." Appendiċi 2: it-tpinġija hi mibdula bid-dijagramma li ġejja: +++++ TIFF +++++ ANNESS II IL-Punt 15 huwa b’dan emendat kif ġej: "15. Id-dokumenti li ġejjin, li għandhom numru ta’ approvazzjoni tat-tip indikat hawn fuq, huma annessi maċ-ċertifikat ta’ approvazzjoni tat-tip: Listi ta’ mezzi preżentati mill-manifattur għall-assemblaġġ tal-mezzi tad-dawl u ta’ sinjalazzjoni bid-dawl; għal kull mezz il-marka tal-manifattur u l-marka ta’ approvazzjoni tat-tip tal-komponent huma indikati." Jekk mitluba b’mod espress, dawn id-dokumenti għandhom jingħataw lill-awtoritajiet kompetenti ta’ l-Istati Membri l-oħra. --------------------------------------------------